Държавен вестник, бр. 107, 2025 г., стр. 129

БРОЙ  107	
Д Ъ Р Ж А В Е Н  В Е С Т Н И К 	
СТР.  129  
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация 
съгласно Закона за професионалното образование и обучение  
За придобиване на трета степен на професионална квалификация по професията 
„Екохимични, биологични продукти и битова химия“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование.  
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Придобилите трета степен на професионална квалификация по професия 
„Екохимични, биологични продукти и битова химия“ могат да работят в търговски обекти, 
предназначени за търговия на дребно и едро с козметични и биологични продукти, 
хранителни добавки и битова химия. Те планират, организират и изпълняват отделните 
трудови дейности – планиране, организиране и извършване дейности на работното място в 
съответствие със санитарно-хигиенните изисквания и изискванията за здравословни и 
безопасни условия на труд. Специалистът насочва клиенти при продажбата на стоки от 
конкретния асортимент и предоставя на потребителите специализирана продуктова 
информация, като ги консултира, информира и презентира предлаганите стоки при отчитане 
на нуждите на клиента. Трябва да познава химичната природа на продуктите, съставките и 
реакциите им, разбира техния начин на действие и взаимодействие и използва знанията си 
при консултация на потребителите, да предоставя информация за произхода, състава, 
предназначението и действието на продуктите за красота и здраве, като използва знанията си 
за основните системи в човешкия организъм и алтернативни методи за профилактика на 
здравето. Изпълнението на трудовата дейност изисква той да дава насоки за състава, 
свойствата и действието на продуктите от битовата химия, да познава билките и 
приложението им, производствените процеси, методите на получаване и анализ на 
предлагания асортимент. Важно условие за упражняване на професията е да може да 
интерпретира концентрацията на различните съставки в продуктите, да спазва стандартите 
за качеството на продукцията и да определя клиентските потребности и да  прилага различни 
техники за продажба.  
Съществена част от трудовите задължения е да умее да презентира предлаганите 
стоки и услуги, да спазва основните маркетингови правила за позициониране на стоките и 
основните правила за обслужване на клиентите. Приема рекламации от клиенти и отговаря 
на тях по установения от компанията начин, да комуникира (устно и писмено) с 
вътрешнофирмените отдели, с клиенти, контролни органи и търговски представители. 
Работи с търговска документация и изготвя такава при необходимост. Той трябва да 
допринася за положителния финансов резултат на фирмата и да се придържа към целите ѝ, 
да изготвя заявки и поръчки, да приема и съхранява стока, правилно да етикетира стоките и